
1. Menetlus juhtivkomisjonis esimese ja teise lugemise vahel

Vabariigi Valitsus algatas eelnõu 19.03.2026. Eelnõu esimene lugemine toimus 13.04.2026. Muudatusettepanekute esitamise tähtajaks määrati 27.04.2026. Riigikogust esitas eelnõule kaks muudatusettepanekut Eesti Konservatiivse Rahva Erakonna fraktsioon ja ühe muudatusettepaneku Riigikogu liikmed Priit Sibul, Tõnis Mölder ja Jaanus Karilaid ühiselt. Lisaks esitasid oma kirjaliku arvamuse ja ettepanekud eelnõu koostaja Siseministeerium, Kaitseministeerium, MTÜ Frontline, Eesti Laskesuusatamise Föderatsioon, Eesti Jahimeeste Selts ja Eesti Relvaomanike Liit ja Riigikogu liige Henn Põlluaas. 

Õiguskomisjon valmistas eelnõu teist lugemist ette kolmel istungil:
15.09.2026 istungil, millest võtsid osa Riigikogu liige Henn Põlluaas, Siseministeeriumi õigusnõunik Marju Aibast ja nõunik Riita Proosa, Kaitseministeeriumi õiguse ja halduse asekantsler Margit Gross, Riigi Kaitseinvesteeringute Keskuse kaitsetööstusparkide portfellijuht Ivar Kaldasaun, MTÜ Front Line Eesti juhatuse liige Raul Kajar ja MTÜ liige Lauri Asu, Eesti Laskesuusatamise Föderatsiooni Tallinna Spordiklubi juht Anti Kuulmata, Eesti Jahimeeste Seltsi juhatuse liige Jaak Volmer ning Eesti Relvaomanike Liidu juhatuse liige Vootele Voit, kuulas komisjon ära ja arutas läbi eelnõu osas laekunud arvamused ja ettepanekud ning otsustas jätkata menetlust komisjonis;
28.09.2026 istungil, millest võtsid osa Riigikogu liikmed Henn Põlluaas ja Priit Sibul, Siseministeeriumi õigusnõunik Marju Aibast ja nõunik Riita Proosa, Kaitseministeeriumi õigusosakonna juhataja Kristel Urke ja õigusloome nõunik Elise Saar, RKIK kaitsetööstusparkide portfellijuht Ivar Kaldasaun ja EKEI tehnikaosakonna kohtuekspert Olger Nõmm, vaatas õiguskomisjon läbi ning otsustas muudatusettepanekud. Samuti tegi komisjon menetlusotsused eelnõu teise ja kolmanda lugemise läbiviimiseks.
12.10.2026 istungil, millest võtsid osa Siseministeeriumi õigusnõunik Marju Aibast ja nõunik Riita Proosa, vaatas komisjon läbi V.Randpere poolt 08.10.26 esitatud kolm ettepanekut eelnõu täiendamiseks. Eelnõu koostaja Siseministeerium neid ei toetanud. Ettepanekud ei leidnud ka komisjoni liikmete piisavat toetust ja jäid seetõttu algatamata. Komisjon tutvus eelnõu muudatusettepanekute loeteluga ja vaatas uuesti läbi 28.09.26 istungil arvestatud Riigikogu liikmete P.Sibula, T.Mölderi ja J.Karilaiu muudatusettepaneku (ME loetelus nr 15) ning tegi selle osas uue otsuse. Komisjon jättis muudatusettepaneku arvestamata põhjusel, et muudatusettepaneku sõnastuses ilmnes vastuolu. Samuti vajaks ka sõnastuslikult korrigeeritud muudatus põhjalikumat sisulist analüüsimist, mis tooks kaasa eelnõu menetluse peatumise. Seda ei pidanud komisjon otstarbekaks. 

2. Muudatusettepanekud

Eelnõu tekstile lisatud muudatusettepanekute loetelus on kokku 18 muudatusettepanekut, millest 15 on eelnõu juhtivkomisjoni  poolt konsensusega algatatud. Muudatusettepanekute sisu selgitavad märkused on toodud loetelus vastavalt iga muudatusettepaneku juures.

3. Menetlusotsused

Õiguskomisjon otsustas saata eelnõu täiskogusse teisele lugemisele 14.10.2026 ettepanekuga eelnõu teine lugemine lõpetada. 
Juhul, kui eelnõu teine lugemine lõpetatakse, teeb komisjon ettepaneku võtta eelnõu kolmandaks lugemiseks Riigikogu päevakorda 21.10.2026 ettepanekuga viia läbi eelnõu lõpphääletus. 
Eelnõu seadusena vastuvõtmiseks on vajalik Riigikogu poolthäälteenamus.

Esitab õiguskomisjon 12.10.2026.

